ਘੜਾ ਭੰਨਣਾ
ਘੜਾ ਮਿੱਟੀ ਦੇ ਭੀੜੇ ਮੂੰਹ ਵਾਲੇ ਗੋਲ ਭਾਂਡੇ ਨੂੰ ਕਹਿੰਦੇ ਹਨ, ਜਿਸ ਵਿਚ ਪਾਣੀ ਭਰਿਆ ਜਾਂਦਾ ਹੈ। ਮੁਰਦੇ ਨੂੰ ਜਦ ਸਿੜ੍ਹੀ ਤੇ ਰੱਖ ਕੇ, ਮੜ੍ਹੀਆਂ ਵਿਚ ਫੂਕਣ ਲਈ ਲਿਜਾਂਦੇ ਸਨ, ਉਸ ਸਮੇਂ ਘੜਾ ਭੰਨਣ ਦੀ ਇਕ ਰਸਮ ਕੀਤੀ ਜਾਂਦੀ ਸੀ/ਹੈ। ਘੜੇ ਵਿਚ ਪਾਣੀ ਭਰ ਕੇ ਅਰਥੀ ਦੇ ਨਾਲ ਲੈ ਕੇ ਜਾਂਦੇ ਸਨ। ਜਿਸ ਥਾਂ ਤੇ ਅਰਥੀ ਨੂੰ ਵਿਸ਼ਰਾਮ ਦਿੱਤਾ ਜਾਂਦਾ ਸੀ, ਅਗਲੇ ਕਾਫ਼ੀ ਪਿੱਛੇ ਅਤੇ ਪਿਛਲੇ ਕਾਨ੍ਹੀ ਅੰਗ ਲੱਗ ਸਨ ਉਸ ਸਮੇਂ ਪਾਣੀ ਨਾਲ ਭਰੇ ਘੜੇ ਨੂੰ ਮੁਰਦੇ ਦੇ ਸਿਰ ਦੇ ਨੇੜੇ ਕਰਕੇ ਮੜ੍ਹੀਆਂ ਵਾਲੇ ਪਾਸੇ ਵੱਲ ਕਰ ਕੇ ਭੰਨ ਦਿੱਤਾ ਜਾਂਦਾ ਸੀ। ਇਸ ਰਸਮ ਨੂੰ ਹੀ ਘੜਾ ਭੰਨਣ ਦੀ ਰਸਮ ਕਹਿੰਦੇ ਹਨ। ਹੁਣ ਘੜਾ ਭੰਨਣ ਦੀ ਇਹ ਰਸਮ ਕਾਫ਼ੀ ਘੱਟ ਗਈ ਹੈ।